CELEX: 42010X0513(02)
Language: lt
Date: 1273708800000
Title: Jungtinių Tautų Europos ekonomikos komisijos (toliau – JT/EEK) taisyklė Nr. 18 Suvienodintos nuostatos dėl variklinių transporto priemonių patvirtinimo, atsižvelgiant į jų apsaugą nuo neteisėto naudojimo

13.5.2010   
            
            
               LT
            
            
               Europos Sąjungos oficialusis leidinys
            
            
               L 120/29
            
         Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę JT/EEK statusą nurodančio dokumento TRANS/WP.29/343 versiją, kurią galima rasti:
   http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Europos ekonomikos komisijos (toliau – JT/EEK) taisyklė Nr. 18 „Suvienodintos nuostatos dėl variklinių transporto priemonių patvirtinimo, atsižvelgiant į jų apsaugą nuo neteisėto naudojimo“
   Įtrauktas visas galiojantis tekstas iki:
   03 serijos pakeitimų 2 papildymo. Įsigaliojimo data – 2008 m. spalio 15 d.
   TURINYS
   TAISYKLĖ
   
               1.
            
            Taikymo sritis
         
               2.
            
            Apibrėžtys
         
               3.
            
            Patvirtinimo paraiška
         
               4.
            
            Patvirtinimas
         
               5.
            
            Bendrieji techniniai reikalavimai
         
               6.
            
            Konkretūs techniniai reikalavimai
         
               7.
            
            Transporto priemonės tipo pakeitimas ir tipo išplėtimo patvirtinimas
         
               8.
            
            Gamybos procedūrų atitiktis
         
               9.
            
            Baudos už gamybos neatitiktį
         
               10.
            
            Visiškas gamybos nutraukimas
         
               11.
            
            Papildomai įrengti prietaisai
         
               12.
            
            Pereinamojo laikotarpio nuostatos
         
               13.
            
            Už patvirtinimo bandymus atsakingų technikos tarnybų ir administracinių padalinių pavadinimai bei adresai
         PRIEDAI
   
               1 priedas –
            
            Pranešimas apie transporto priemonės tipo patvirtinimą, atsižvelgiant į jos apsaugą nuo neteisėto naudojimo, ar atsisakymą suteikti patvirtinimą, tipo išplėtimo patvirtinimą, patvirtinimo panaikinimą arba visišką gamybos nutraukimą, remiantis Taisykle Nr. 18
         
               2 priedas –
            
            Patvirtinimo ženklų išdėstymo pavyzdžiai
         
               3 priedas –
            
            Dėvėjimosi bandymo procedūra, taikoma su vairo mechanizmu sujungtiems apsauginiams įtaisams
         1.   TAIKYMO SRITIS
   
               1.1.
            
            
               Ši taisyklė taikoma variklinėms transporto priemonėms, turinčioms bent tris ratus, atsižvelgiant į jų apsaugą nuo neteisėto naudojimo, išskyrus M1 ir N1
                   (1) kategorijų transporto priemones.
            
         
               1.2.
            
            
               Transporto priemonės, patvirtintos vadovaujantis Taisyklės Nr. 116 I dalies nuostatomis, laikomos atitinkančiomis šią taisyklę.
            
         2.   APIBRĖŽTYS
   Šioje taisyklėje:
   2.1.   Transporto priemonės patvirtinimas– transporto priemonės tipo patvirtinimas, atsižvelgiant į jos apsaugą nuo neteisėto naudojimo.
   2.2.   Transporto priemonės tipas– M2, M3, N2 ir N3 kategorijų variklinės transporto priemonės, kurios nesiskiria šiais pagrindiniais požymiais:
   2.3.   Apsauginis įtaisas– įprastai, tačiau neteisėtai įjungti transporto priemonės variklio arba kitos pagrindinės jėgainės neleidžianti sistema, skirta veikti kartu su dar bent viena sistema, kuri užblokuoja:
   Jeigu naudojama stabdžių blokavimo sistema, išjungus įtaisą, stabdžiai automatiškai neatblokuojami, nors vairuotojas to ir norėtų.
   2.4.   Vairo mechanizmas– vairo mechanizmo dalis, vairo kolonėlė ir jos pagalbiniai aptaisai, vairo mechanizmo velenas, pavarų dėžė ir visos kitos sudedamosios dalys, kurios turi tiesioginės įtakos apsauginio įtaiso veikimui.
   2.5.   Kombinacija– vienas specialiai suprojektuotų ir pagamintų blokavimo sistemos variantų, kurį tinkamai įjungus blokavimo sistema ima veikti.
   2.6.   Raktas– bet koks prietaisas, sukonstruotas ir pagamintas blokavimo sistemai valdyti, kuri suprojektuota ir pagaminta taip, kad ją būtų galima valdyti tik tuo prietaisu.
   3.   PATVIRTINIMO PARAIŠKA
   
               3.1.
            
            
               Transporto priemonės tipo patvirtinimo, atsižvelgiant į jos apsaugą nuo neteisėto naudojimo, paraišką teikia gamintojas arba jo tinkamai įgaliotas atstovas.
            
         
               3.2.
            
            
               Su paraiška pateikiami trys toliau išvardytų dokumentų egzemplioriai ir ši informacija:
               
                           3.2.1.
                        
                        
                           išsamus transporto priemonės tipo aprašas, atsižvelgiant į valdiklio arba bloko, su kuriuo sujungtas apsauginis įtaisas, išdėstymą ir konstrukciją;
                        
                     
                           3.2.2.
                        
                        
                           tinkamo mastelio ir pakankamai detalūs apsauginio įtaiso ir jo montavimo transporto priemonėje konstrukcijos brėžiniai;
                        
                     
                           3.2.3.
                        
                        
                           techninis įtaiso aprašas.
                        
                     
         
               3.3.
            
            
               Už patvirtinimo bandymus atsakingai technikos tarnybai pateikiama:
               
                           3.3.1.
                        
                        
                           transporto priemonės tipą, kurį reikia patvirtinti, atitinkanti transporto priemonė, jeigu to paprašo technikos tarnyba, ir,
                        
                     
                           3.3.2.
                        
                        
                           jeigu technikos tarnyba prašo, tos transporto priemonės sudedamosios dalys, kurios, tarnybos nuomone, yra būtinos šios taisyklės 5 ir 6 dalyse nustatytai patikrai atlikti.
                        
                     
         4.   PATVIRTINIMAS
   
               4.1.
            
            
               Jeigu pagal taisyklę pateiktos patvirtinti transporto priemonės tipas atitinka 5 ir 6 dalių reikalavimus, tam transporto priemonės tipui suteikiamas patvirtinimas.
            
         
               4.2.
            
            
               Kiekvienam patvirtintam tipui suteikiamas patvirtinimo numeris. Du pirmieji jo skaitmenys (šiuo metu skaitmenys 03 atitinka 2005 m. birželio 23 d įsigaliojusių pakeitimų 03 seriją) žymi pakeitimų, į kuriuos įtraukti naujausi pagrindiniai techniniai taisyklės pakeitimai, padaryti suteikiant patvirtinimą, seriją. Ta pati susitariančioji šalis to paties numerio negali suteikti nei to paties tipo transporto priemonei, kurioje sumontuotas kito tipo apsauginis įtaisas arba kurios apsauginis įtaisas sumontuotas kitaip, nei kito tipo transporto priemonėje.
            
         
               4.3.
            
            
               Šios taisyklės 1 priede pateiktą pavyzdį atitinkančios formos pranešimas apie transporto priemonės tipo patvirtinimą arba atsisakymą suteikti patvirtinimą, remiantis šia taisykle, ir patvirtinimo paraiškos pateikėjo pateikti tinkamo mastelio apsauginio įtaiso ir jo tvirtinimo konstrukcijos brėžiniai, ne didesnio nei A4 formato (210 × 297 mm) arba sulankstyti taip, kad būtų tokio formato, perduodami šią taisyklę taikančioms susitariančiosioms šalims.
            
         
               4.4.
            
            
               Patvirtinimo blanke nurodytoje lengvai pasiekiamoje kiekvienos transporto priemonės, atitinkančios pagal šią taisyklę patvirtintą transporto priemonių tipą, vietoje pritvirtinamas gerai matomas tarptautinis patvirtinimo ženklas, sudarytas iš:
               
                           4.4.1.
                        
                        
                           apskritimo apie E raidę, po kurios nurodomas patvirtinimą suteikusios šalies skiriamasis numeris (2);
                        
                     
                           4.4.2.
                        
                        
                           šios taisyklės numerio, po kurio dešinėje apskritimo pusėje rašoma R raidė, brūkšnys ir patvirtinimo numeris, kaip nurodyta 4.4.1 punkte.
                        
                     
         
               4.5.
            
            
               Jeigu transporto priemonė atitinka pagal šią taisyklę patvirtinimą suteikusioje šalyje remiantis viena ar keliomis kitomis prie Susitarimo prijungtomis taisyklėmis patvirtintą transporto priemonės tipą, 4.4.1. punkte nurodyto simbolio nereikia kartoti; tokiu atveju taisyklė ir patvirtinimo numeriai bei visose taisyklėse, pagal kurias patvirtinimas suteiktas šalyje, kuri suteikė patvirtinimą pagal šią taisyklę, nustatyti papildomi simboliai išdėstomi vertikaliai stulpeliais į dešinę nuo 4.4.1 punkte nurodyto simbolio.
            
         
               4.6.
            
            
               Patvirtinimo ženklas turi būti aiškiai įskaitomas ir nenutrinamas.
            
         
               4.7.
            
            
               Patvirtinimo ženklas turi būti pritvirtintas prie gamintojo pritvirtintos transporto priemonės duomenų plokštelės arba ant jos.
            
         
               4.8.
            
            
               Šios taisyklės 2 priede pateikti patvirtinimo ženklo išdėstymo pavyzdžiai.
            
         5.   BENDRIEJI TECHNINIAI REIKALAVIMAI
   
               5.1.
            
            
               Apsauginis įtaisas turi būti sukonstruotas taip, jog jį būtų privaloma išjungti, kad būtų įmanoma:
               
                           5.1.1.
                        
                        
                           įprastu valdikliu įjungti variklį ir
                        
                     
                           5.1.2.
                        
                        
                           vairuoti transporto priemonę, varomą jos pačios galios šaltiniu, ja važiuoti arba varyti ją į priekį bei
                        
                     
                           5.1.3.
                        
                        
                           5.1 punkto reikalavimus įvykdyti vienu metu, kaip ir 5.1.1 ir 5.1.2 punktuose aprašytus veiksmus, arba ankščiau.
                        
                     
         
               5.2.
            
            
               5.1 punkto reikalavimai įvykdomi, jeigu atitinkamą raktą pakanka panaudoti tik kartą.
            
         
               5.3.
            
            
               Turi būti neįmanoma ištraukti rakto iš sistemos, valdomos į užraktą įkišamu raktu, pirmiau nei ims veikti arba bus įjungtas 5.1 punkte nurodytas įtaisas, išskyrus 6.1.5 punkte numatytą atvejį.
            
         
               5.4.
            
            
               5.1 punkte nurodytas apsauginis įtaisas ir su juo sujungtos sudedamosios transporto priemonės dalys sukonstruojamos taip, kad nebūtų įmanoma jų greitai ir neatkreipiant dėmesio atidaryti, sutrikdyti jų veikimo arba jų sugadinti, pvz., pigiais, nesunkiai paslepiamais įrankiais, įranga arba gaminiais, kuriuos asmenys gali lengvai įsigyti.
            
         
               5.5.
            
            
               Transporto priemonėje apsauginis įtaisas turi būti sumontuotas kaip originaliosios įrangos įtaisas, t. y. kaip įranga, kurią transporto priemonės gamintojas sumontuoja prieš pateikdamas ją pirmą kartą mažmeninei prekybai. Jis sumontuojamas taip, kad užblokuotą įtaisą būtų galima išmontuoti tik specialiais įrankiais net jeigu prieš tai buvo pašalintas jo korpusas. Jeigu apsauginio įtaiso veikimą būtų įmanoma sutrikdyti pašalinus varžtus, šie varžtai turėtų būti po užblokuoto apsauginio įtaiso sudedamosiomis dalimis, nebent šių varžtų neįmanoma atsukti.
            
         
               5.6.
            
            
               Atrakinamai blokavimo sistemai turi būti numatyta bent 1 000 skirtingų raktų kombinacijų arba per metus pagamintų transporto priemonių bendrą skaičių atitinkantis kiekis, jeigu jis neviršija 1 000. Vieno tipo transporto priemonei skirta kombinacija gali pasikartoti maždaug vieną kartą iš 1 000.
            
         
               5.7.
            
            
               Neturi matytis rakto ir užrakto kodo.
            
         
               5.8.
            
            
               Užraktas sukonstruojamas, pagaminamas ir sumontuojamas taip, kad užrakinto užrakto šerdies nebūtų įmanoma pasukti jokiu kitu raktu, išskyrus tinkamą raktą, mažesniu kaip 2,45 Nm sukimo momentu;
               
                           5.8.1.
                        
                        
                           jeigu tai kaištinius spraustelius turinčios užrakto šerdys, greta vienas kito turi būti išdėstyta ne daugiau kaip du identiški sprausteliai, pakreipiami ta pačia kryptimi, o užrakte turi būti ne daugiau kaip 60 % identiškų spraustelių;
                        
                     
                           5.8.2.
                        
                        
                           jeigu tai yra diskinius spraustelius turinčios užrakto šerdys, greta vienas kito turi būti išdėstyta ne daugiau kaip du identiški sprausteliai, pakreipiami ta pačia kryptimi, o užrakte turi būti ne daugiau kaip 50 % identiškų spraustelių.
                        
                     
         
               5.9.
            
            
               Apsauginiai įtaisai turi būti tokie, kad transporto priemonei judant būtų išvengta bet kokios atsitiktinio užsiblokavimo rizikos, kuri galėtų kelti pavojų saugai.
            
         
               5.9.1.
            
            
               Nuo neteisėto naudojimo apsaugančių įtaisų turi būti neįmanoma įjungti, prieš tai nesustabdžius variklio valdiklių ir vėliau neatlikus veiksmo, kuris nėra nepertraukiamas bandymas išjungti variklį, arba prieš tai nesustabdžius variklio valdiklių, nejudant transporto priemonei ir įjungus stovėjimo stabdį arba transporto priemonės greičiui neviršijant 4 km/h.
            
         
               5.9.2.
            
            
               Jeigu įtaisai sujungti su vairo mechanizmu, pavarų dėže, pavarų perjungimo svirtele arba stabdžiais ir jie įjungiami ištraukiant raktą, tą raktą turi būti būtina patraukti bent 2 mm, kad įtaisas įsijungtų, arba įtaise turėtų būti sumontuotas blokuotės valdymo mechanizmas, neleidžiantis atsitiktinai arba iš dalies ištraukti rakto.
            
         
               5.9.3.
            
            
               5.8, 5.8.1 (arba 5.8.2) ir 5.9.2 punktai taikomi tik įtaisams su mechaniniais raktais:
            
         
               5.10.
            
            
               Pagalbinė elektrinė sistema gali būti naudojama tik apsauginio įtaiso blokavimo ir (arba) atblokavimo funkcijai įjungti. Įtaiso veikimo padėtis turi būti išlaikoma naudojant tik mechanines priemones.
            
         
               5.11.
            
            
               Transporto priemonės variklio energijos įprastomis priemonėmis turi būti neįmanoma perduoti tol, kol nebus išjungtas transporto priemonės apsauginis įtaisas.
            
         
               5.12.
            
            
               Nuo neteisėto naudojimo apsaugančius įtaisus, kurie neleidžia atleisti transporto priemonės stabdžių, leidžiama naudoti tik tuo atveju, jei stabdžių darbinės dalys užrakinamos tik mechaniniu įtaisu. Šiuo atveju 5.11 dalies reikalavimai netaikomi.
            
         
               5.13.
            
            
               Jeigu įrengiama apsauginė sistema su vairuotojo įspėjimo funkcija, operatoriui atidarius vairuotojo pusės duris, ji turi įsijungti, išskyrus tuo atveju, kai operatorius išjungė apsauginį įtaisą ir ištraukė raktą.
            
         6.   SPECIALIEJI TECHNINIAI REIKALAVIMAI
   Be 5 dalyje numatytų bendrųjų techninių reikalavimų apsauginiam įtaisui taikomos toliau nustatytos specialios sąlygos:
   6.1.   Su vairo mechanizmu sujungti apsauginiai įtaisai
   
               6.1.1.
            
            
               Su vairo mechanizmu sujungtas apsauginis įtaisas turi jį užblokuoti.
            
         
               6.1.2.
            
            
               Įjungus apsauginį įtaisą, turi būti neįmanoma sutrikdyti prietaiso veikimo.
            
         
               6.1.3.
            
            
               Apsauginis įtaisas, atlikus kiekviena kryptimi po 2 500 blokavimo ciklų, taikant 3 priede nurodytą dėvėjimosi bandymą, turi vis dar atitikti 5.9, 6.1.1, 6.1.2 ir 6.1.4 punktų nuostatas.
            
         
               6.1.4.
            
            
               Įjungtas apsauginis įtaisas turi būti pakankamai tvirtas, kad statinėmis sąlygomis abiem kryptimis galėtų išlaikyti 200 Nm sukimo apie vairo mechanizmo veleno ašį momentą, nepažeidžiant vairo mechanizmo taip, jog ta pažaida galėtų turėti įtakos saugai.
            
         
               6.1.5.
            
            
               Jeigu sumontuotas toks apsauginis įtaisas, kurį naudojant galima ištraukti raktą, kai vairo mechanizmas yra neužrakintas, tas įtaisas turi būti sukonstruotas taip, jog nebūtų įmanoma netyčia atlikti veiksmų, kurių neatlikus toje padėtyje rakto nepavyktų ištraukti.
            
         6.2.   Su pavarų dėže arba stabdžiais sujungti įtaisai, apsaugantys nuo neteisėto naudojimo
   
               6.2.1.
            
            
               Apsauginis įtaisas, sujungtas su pavarų dėže, neleidžia suktis varomiesiems transporto priemonės ratams.
            
         
               6.2.2.
            
            
               Nuo neteisėto naudojimo apsaugantis įtaisas, sujungtas su stabdžiais, kiekvienoje pusėje turi stabdyti bent po vieną ratą ant kurios nors vienos ašies.
            
         
               6.2.3.
            
            
               Įjungus apsauginį įtaisą, turi būti neįmanoma sutrikdyti prietaiso veikimo.
            
         
               6.2.4.
            
            
               Neturi būti įmanoma netyčia užblokuoti pavarų dėžės arba stabdžių, kai raktas yra nuo neteisėto naudojimo apsaugančio įtaiso užrakte, net jeigu neleidžiantis įjungti variklio įtaisas ėmė veikti arba buvo įjungtas. Tai netaikoma tais atvejais, kai šios taisyklės 6.2 punkto reikalavimų laikomasi naudojant kitai funkcijai atlikti skirtus papildomus įtaisus ir šiai papildomai funkcijai (pvz., elektrinio stovėjimo stabdžio) atlikti pirmiau minėtomis sąlygomis reikalingas užraktas.
            
         
               6.2.5.
            
            
               Apsauginis įtaisas sukonstruojamas ir pagaminamas taip, kad vis dar liktų visiškai veiksmingas net ir po tam tikro susidėvėjimo, atlikus kiekviena kryptimi po 2 500 blokavimo ciklų. Jeigu apsauginis įtaisas yra sujungtas su stabdžiais, tai taikoma visoms mechaninėms arba elektroninėms įtaiso dalims.
            
         
               6.2.6.
            
            
               Jeigu sumontuotas toks apsauginis įtaisas, kurį naudojant galima ištraukti raktą, kai pavarų dėžė arba stabdžiai yra neužrakinti, tas įtaisas turi būti sukonstruotas taip, jog nebūtų įmanoma netyčia atlikti veiksmų, kurių neatlikus toje padėtyje rakto nepavyktų ištraukti.
            
         
               6.2.7.
            
            
               Jeigu naudojamas apsauginis įtaisas, sujungtas su pavarų dėže, jis turi būti pakankamai tvirtas, kad statinėmis sąlygomis abiem kryptimis galėtų išlaikyti 50 % didesnį sukimo momentą nei didžiausiasis sukimo momentas, kurį galima įprastai taikyti pavarų dėžei, nepažeidžiant vairo mechanizmo taip, jog ta pažaida galėtų turėti įtakos saugai. Nustatant šio bandomojo sukimo momento lygį, atsižvelgiama ne į didžiausiąjį variklio sukimo momentą, o į didžiausią sukimo momentą, kuris gali būti perduotas sankaba arba automatine pavarų dėže.
            
         
               6.2.8.
            
            
               Jeigu transporto priemonėje sumontuotas apsauginis įtaisas, sujungtas su stabdžiais, jis turi išlaikyti stovinčią pakrautą transporto priemonę 18 % nuolydžio įkalnėje arba nuokalnėje.
            
         
               6.2.9.
            
            
               Jeigu transporto priemonėje sumontuotas apsauginis įtaisas, sujungtas su stabdžiais, net nustačius gedimą, šios taisyklės reikalavimai nelaikomi nukrypstančiais nuo taisyklių Nr. 13 arba Nr. 13-H reikalavimų.
            
         6.3.   Su pavarų perjungimo svirtele sujungti apsauginiai įtaisai
   
               6.3.1.
            
            
               Su pavarų perjungimo svirtele sujungtas apsauginis įtaisas turi neleisti perjungti pavaros.
            
         
               6.3.2.
            
            
               Jei tai rankinės pavarų dėžės, pavarų perjungimo svirtelę turi būti įmanoma užblokuoti tik įjungus atbulinės eigos pavarą; užblokuoti turi būti įmanoma taip pat perjungus į neutraliąją padėtį.
            
         
               6.3.3.
            
            
               Jei tai automatinės pavarų dėžės su stovėjimo padėties įjungimo funkcija, mechanizmą turi būti įmanoma užblokuoti tik perjungus į stovėjimo padėtį; užblokuoti turi būti įmanoma taip pat perjungus į neutraliąją padėtį ir (arba) įjungus atbulinės eigos pavarą.
            
         
               6.3.4.
            
            
               Jei tai automatinės pavarų dėžės be stovėjimo padėties įjungimo funkcijos, mechanizmą turi būti įmanoma užblokuoti tik taip: perjungus į neutraliąją padėtį ir (arba) įjungus atbulinės eigos pavarą.
            
         
               6.3.5.
            
            
               Apsauginis įtaisas sukonstruojamas ir pagaminamas taip, kad vis dar liktų visiškai veiksmingas net ir po tam tikro susidėvėjimo, atlikus kiekviena kryptimi po 2 500 blokavimo ciklų.
            
         7.   TRANSPORTO PRIEMONĖS TIPO PAKEITIMAS IR TIPO IŠPLĖTIMO PATVIRTINIMAS
   
               7.1.
            
            
               Apie kiekvieną transporto priemonės tipo pakeitimą pranešama transporto priemonės tipą patvirtinusiam administracijos padaliniui.
               Tada padalinys gali:
               
                           7.1.1.
                        
                        
                           laikyti, kad atlikti pakeitimai greičiausiai neturės pastebimo neigiamo poveikio, ir bet kokiu atveju transporto priemonė vis dar atitinka reikalavimus, arba
                        
                     
                           7.1.2.
                        
                        
                           iš technikos tarnybos, atsakingos už bandymus, reikalauti papildomų bandymų ataskaitos.
                        
                     
         
               7.2.
            
            
               Apie patvirtinimo suteikimą arba atsisakymą suteikti patvirtinimą, nurodant pakeitimus, šią taisyklę taikančioms susitariančioms šalims pranešama 4.3 punkte nurodyta tvarka.
            
         
               7.3.
            
            
               Tipo išplėtimo patvirtinimą suteikianti kompetentinga institucija suteikia eilės numerį kiekvienam pranešimo blankui, užpildytam dėl minėto tipo išplėtimo.
            
         8.   GAMYBOS ATITIKTIES PROCEDŪROS
   Gamybos atitikties kontrolės procedūros turi atitikti nustatytąsias susitarimo 2 priedėlyje (E/ECE/324-E/ECE/TRANS/505/Rev.2), kurias taikant galioja toliau nurodyti reikalavimai:
   
               8.1.
            
            
               transporto priemonės, patvirtintos pagal šią taisyklę atsižvelgiant į jų apsaugą nuo neteisėto naudojimo, pagaminamos taip, kad atitiktų tipą, patvirtintą pagal 5 ir 6 dalyse nustatytus reikalavimus.
            
         9.   BAUDOS UŽ GAMYBOS NEATITIKTĮ
   
               9.1.
            
            
               Pagal šią taisyklę suteiktas transporto priemonės tipo patvirtinimas gali būti panaikintas, jeigu nesilaikoma 8 dalyje nustatytų reikalavimų.
            
         
               9.2.
            
            
               Jeigu šią taisyklę taikanti susitariančioji šalis panaikina anksčiau suteiktą patvirtinimą, šios taisyklės 1 priede pateiktą pavyzdį atitinkančiu pranešimu ji apie tai nedelsdama informuoja kitas šią taisyklę taikančias susitariančiąsias šalis.
            
         10.   VISIŠKO GAMYBOS NUTRAUKIMO,
   Jeigu patvirtinimo turėtojas visiškai nutraukia pagal šią taisyklę patvirtinto tipo transporto priemonių gamybą, apie tai jis informuoja tipo patvirtinimą suteikusią instituciją. Minėtą pranešimą gavusi institucija, naudodama šios taisyklės 1 priede pateiktą pavyzdį atitinkantį blanką, turi informuoti kitas šią taisyklę taikančias susitariančiąsias šalis.
   11.   PAPILDOMAI ĮRENGTI PRIETAISAI
   
               11.1.
            
            
               Remiantis šia taisykle, patvirtinimą galima suteikti tuo atveju, jeigu apsauginiame įtaise papildomai sumontuojamas garsinis arba regimasis įspėjimo įtaisas arba jeigu savanoriškai įrengiami papildomi įtaisai, neleidžiantys neteisėtai naudotis transporto priemone, su sąlyga, kad papildomi įtaisai turi atskirus įjungiklius; vadovaujantis prie susitarimo pridedamos taisyklės 3 straipsnio nuostatomis, šią taisyklę taikančioms susitariančiosioms šalims leidžiama uždrausti minėtus papildomus įtaisus naudoti transporto priemonėse, kurias jos įregistravo.
            
         
               11.2.
            
            
               Jeigu apsauginiame įtaise papildomai sumontuojamas išorinis garsinis ir (arba) regimasis įspėjimo įtaisas, įspėjimo įtaiso skleidžiami signalai turi būti trumpi ir ne daugiau kaip po 30 sekundžių turi nutrūkti automatiškai; jie vėl gali sklisti tik jeigu įtaisas įjungiamas dar kartą. Be to, reikalaujama, kad:
               
                           11.2.1.
                        
                        
                           signalą, jeigu jis yra garsinis, būtų galima perduoti prie transporto priemonės įprastai pritvirtintu garsiniu įspėjimo įtaisu;
                        
                     
                           11.2.2.
                        
                        
                           signalas, jeigu jis regimasis:
                           
                                       11.2.2.1.
                                    
                                    
                                       turi būti duotas tik pamirksėjus transporto priemonės artimosios šviesos žibintais arba
                                    
                                 
                                       11.2.2.2.
                                    
                                    
                                       turi atitikti 11.2.2.2.1 ir 11.2.2.2.2 punktus.
                                       
                                                   11.2.2.2.1.
                                                
                                                
                                                   Optinio signalo trukmė
                                                   Įsijungus pavojaus signalui, optinis signalas turi veikti nuo 25 sekundžių iki 5 minučių. Pavojaus signalas turi išsijungti iškart po transporto priemonės pavojaus signalizavimo sistemos išjungimo.
                                                
                                             
                                                   11.2.2.2.2.
                                                
                                                
                                                   Optinio signalo tipas
                                                   Visų transporto priemonės posūkių rodytuvų ir (arba) lempų keleiviui skirtoje vietoje, taip pat visų tos pačios elektros grandinės lempų, mirksėjimas.
                                                   Suveikimo dažnis 2 ± 1 Hz
                                                   Kaip garsinį signalą taip pat leidžiama naudoti asinchroninius signalus.
                                                   Įsijungimo laiko/išsijungimo laiko santykis ± 10 %.
                                                
                                             
                                 
                     
         12.   PEREINAMOJO LAIKOTARPIO NUOSTATOS
   Nė viena šią taisyklę taikanti susitariančioji šalis negali atsisakyti suteikti tipo patvirtinimo pagal šią taisyklę su 01 ir 02 serijos pakeitimais patvirtintoms transporto priemonėms, kurios nepriskiriamos M1 ir N1 kategorijoms.
   13.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACIJOS PADALINIŲ PAVADINIMAI BEI ADRESAI
   Šią taisyklę taikančios susitariančiosios šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracijos padalinių, kuriems turi būti siunčiami kitose valstybėse išduoti tipo patvirtinimo, tipo išplėtimo patvirtinimo, atsisakymo suteikti patvirtinimą ar patvirtinimo panaikinimo pranešimai, pavadinimus ir adresus.
   
      (1)  Kaip apibrėžta Suvestinės rezoliucijos dėl transporto priemonių konstrukcijos 7 priede (R.E.3) (TRANS/WP.29/78/Rev.1/Amend.2).
   
      (2)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Serbija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (nenaudojamas), 31 – Bosnija ir Hercegovina, 32 – Latvija, 33 (nenaudojamas), 34 – Bulgarija, 35 (nenaudojamas), 36 – Lietuva, 37 – Turkija, 38 (nenaudojamas), 39 – Azerbaidžanas, 40 – Buvusioji Jugoslavijos Respublika Makedonija, 41 (nenaudojamas), 42 – Europos bendrija (patvirtinimus teikia jos valstybės narės naudodamos atitinkamus EEK simbolius), 43 – Japonija, 44 (nenaudojamas), 45 – Australija, 46 – Ukraina, 47 – Pietų Afrikos Respublika, 48 – Naujoji Zelandija, 49 – Kipras, 50 – Malta, 51 – Korėjos Respublika. Tolesni numeriai kitoms šalims skiriami chronologine tvarka, kuria jos ratifikavo Susitarimą dėl suvienodintų techninių nuostatų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas nuostatas suteiktų patvirtinimų abipusio pripažinimo sąlygų arba prisijungė prie šio susitarimo; apie paskirtus numerius susitariančiosioms šalims praneša Jungtinių Tautų Generalinis sekretorius.
   
      1 PRIEDAS
      
         PRANEŠIMAS
      
      (Didžiausias formatas: A4 (210 × 297 mm))
      
         
      
         
   
   
      2 PRIEDAS
      
         PATVIRTINIMO ŽENKLŲ IŠDĖSTYMO PAVYZDŽIAI
      
      A   PAVYZDYS
      
         
      B   PAVYZDYS
      
         
      
         (1)  Antrasis numeris pateiktas tik kaip pavyzdys.
   
   
      3 PRIEDAS
      
         DĖVĖJIMOSI BANDYMO PROCEDŪRA, TAIKOMA SU VAIRO MECHANIZMU SUJUNGTIEMS APSAUGINIAMS ĮTAISAMS
      
      1.   BANDYMO ĮRANGA
      Bandymo įranga:
      
                  1.1.
               
               
                  atrinktajam vairo mechanizmui, su kuriuo sujungtas apsauginis įtaisas, pritvirtinti tinkamas stovas, kaip apibrėžta šios taisyklės 2.3 punkte;
               
            
                  1.2.
               
               
                  apsauginio įtaiso įjungikliai ir išjungikliai, su kuriais naudojamas raktas;
               
            
                  1.3.
               
               
                  priemonė vairo mechanizmo velenui sukti atsižvelgiant į apsauginį įtaisą.
               
            2.   BANDYMO METODAS
      
                  2.1.
               
               
                  Vairo mechanizmo, su kuriuo sujungtas apsauginis įtaisas, pavyzdys pritvirtinamas prie 1.1 punkte nurodyto stovo.
               
            
                  2.2.
               
               
                  Vienas bandymo procedūros ciklas sudarytas iš toliau nurodytų veiksmų.
                  
                              2.2.1.
                           
                           
                              Pradinė padėtis. Apsauginis įtaisas išjungiamas, o vairo mechanizmo velenas sukamas tol, kol atsiduria tokioje padėtyje, kurioje negalima įjungti apsauginio įtaiso, nebent tai tokio tipo įtaisas, kuris vairo mechanizmą leidžia užblokuoti bet kokioje padėtyje.
                           
                        
                              2.2.2.
                           
                           
                              Įjungimas. Naudojant raktą, apsauginio įtaiso išjungimo būsena pakeičiama įjungimo būsena.
                           
                        
                              2.2.3. (1)
                              
                           
                           
                              Įjungus. Vairo mechanizmo velenas sukamas taip, kad apsauginio įtaiso įsijungimo metu to veleno sukimo momentas būtų 5,85 Nm ± 0,25 Nm.
                           
                        
                              2.2.4.
                           
                           
                              Išjungus. Apsauginis įtaisas išjungiamas įprastai, sukimo momentą sumažinus iki nulio, kad būtų galima jį lengviau išjungti.
                           
                        
                              2.2.5. (1)
                              
                           
                           
                              Grįžimas. Vairo mechanizmo velenas sukamas tol, kol atsiduria tokioje padėtyje, kurioje apsauginis įtaisas negali suveikti.
                           
                        
                              2.2.6.
                           
                           
                              Sukimas į priešingą pusę. Kartojamos 2.2.2, 2.2.3, 2.2.4 ir 2.2.5 punktuose nurodytos procedūros, tačiau vairo mechanizmo velenas sukamas į priešingą pusę.
                           
                        
                              2.2.7.
                           
                           
                              Tarp dviejų paeiliui atliekamų įtaiso įjungimų daroma bent 10 sekundžių pertrauka.
                           
                        
            
                  2.3.
               
               
                  Dėvėjimosi bandymo ciklas kartojamas tiek kartų, kiek nurodyta šios taisyklės 6.1.3 punkte.
               
            
         (1)  Jeigu apsauginis įtaisas leidžia užrakinti vairą bet kurioje padėtyje, 2.2.3 ir 2.2.5 punktuose aprašytos procedūros praleidžiamos.